18.2.2022 г.
1.5.1.
BG
Официален вестник на Европейския съюз
C 78/15
Наименование на храна, използвана за производството Наименованието на храна, която е била използвана за производството на спиртна напитка в съответствие с изискванията, определени в приложение I, за категория спиртни напитки или, в случай на ГУ, с техническото досие/продуктовата спецификация за него, също може да бъде посочено като предоставена на доброволен принцип информация (15) в нейното представяне, описание и етикетиране.
Действително, както е видно по-нататък (вж. точка 2.1 по-долу), комбинацията от официалното наименование на спиртна напитка с наименованието на храна, предвидена/разрешена за нейното производство, не се счита за съставен термин съгласно член 3, точка 2, в който тя е определена като комбинация от наименованието на спиртна напитка (наред с другото) с „наименованието на една или повече храни, различни от алкохолни напитки и различни от храните, използвани за производството на тази спиртна напитка в съответствие с приложение I [...]“.
Наименованието на храната/храните, използвани за производството на спиртна напитка, може да бъде посочено, за да се информира потребителят за суровината или суровините, които ѝ придават специфични органолептични свойства, при условие че това посочване е вярно, точно и не въвежда потребителя в заблуждение.
В този случай официалното наименование остава наименованието, разрешено в категорията спиртна напитка или в техническото досие/продуктовата спецификация за дадено ГУ.
#18 — Примери за разрешено посочване на една или повече основни храни, използвани за производството на спиртната напитка:
1) Дестилиран Gin (джин) от хмел 2) Ликьор от праскови - Ликьор с кафе
— Дестилиран Gin (джин) от ревен и джин от джин­ джифил*
3) Ликьор с кафе на яйчна основа
— Шоколадов крем (ликьор)** — Ликьор с бисквити Speculoos на яйчна основа***
* Съгласно приложение I, точка 21, буква а), подточка i) дестилираният gin (джин) може да се произвежда чрез дестилация на ЕАЗП при наличие на плодове хвойна и други естествени растителни продукти, при условие че вкусът на хвойната остава преобладаващ.
Поради това наименованията на такива естествени растителни продукти могат да се използват за допълване на официалното наименование „distilled gin“ (дестилиран джин).
Други храни, които не се считат за естествени растителни продукти, например „царевични зърна за пуканки“ не могат да допълват официалното наименование „distilled gin“ (дестилиран джин) освен при условията, определени за „съставни термини“.
NB: в приложение I, точка 20, буква а) при производството на gin (джин) се разрешава използването само на плодове от хвойна като естествени растителни продукти.
Следователно добавянето на други естествени растителни вещества към gin (джин) ще трябва да бъде етикетирано като съставен термин (т.е. съответното официално наименование се изписва в същото зрително поле). ** Съгласно приложение I, точка 33, буква е), без да се засягат членове 11 и 12 и член 13, параграф 4, официалното наименование „ликьор“ може да бъде допълнено с наименованието на ароматичен или хранителен продукт, който придава преобладаващия аромат на спиртната напитка, при условие че ароматът на спиртната напитка се придава от храни с ароматични свойства, ароматични препарати и естествени ароматични вещества, получени от суровините, посочени в наименованието на ароматизанта или на храната, допълнени с ароматични вещества само когато това е необходимо за подсилване на аромата на тази суровина.
*** В съответствие с приложение I, точка 39, буква в) и точка 40, буква в) ликьорът на яйчна основа, или Advocaat, и яйчният ликьор могат да се произвеждат, като се използват, наред с другото, храни с ароматични свойства, като например кафе и бисквити Speculoos.
1.6.
Суровини за производство на етилов алкохол или на дестилати Член 13, параграф 1 предвижда по-строги правила по отношение на земеделските суровини, използвани за дестилация: „Описанието, представянето или етикетирането на дадена спиртна напитка може да указва суровините, използвани за производството на етиловия алкохол от земеделски произход или дестилатите от земеделски произход, използвани в производството на тази спиртна напитка, само когато този етилов алкохол или тези дестилати са получени изключително от тези суровини.
В такъв случай се посочва всеки вложен етилов алкохол от земеделски произход или дестилат от земеделски произход, в низходящ ред според количеството на обем чист алкохол“.
(15) Но не и наименованието на суровината(ите), дестилирана(и) за получаване на алкохола, използван за производството на спиртна напитка, която по-скоро е предмет на разпоредбите на член 13, параграф 1 (вж. точка 1.6 по-долу).